เป็นร้านอาหารเกาหลีที่รสชาติดีมากร้านหนึ่งค่ะ ข้าวยำเค้าอร่อยดีค่ะ เครื่องค่อนข้างครบดีค่ะ เสริฟในหม้ออบร้อนๆ มาถึงโต๊ะปั๊บต้องรีบคลุกนะคะ ไม่งั้นข้างใต้ไหม้ก่อนแน่ค่ะ เมนูหมูผัดกิมจิก็พอใช้ได้ค่ะ จะติดมันหน่อย ถ้าใครไม่ชอบทานมัน แนะว่าอย่าสั่งค่ะ เพราะเดี๋ยวจะเลี่ยนเอา เชยุ่กโปกึมก็อร่อยนะคะ เป็นเนื้อหมูผัดกับผักคล้ายๆอาหารไทยนิดๆค่ะ คล้ายๆ แพนงประมาณนั้น เผ็ดนิดๆด้วยค่ะ พูดถึงการตบแต่งร้านจะออกสไตล์เกาหลีดีค่ะ พนักงานบริการดี อาหารไม่ช้ามาก ราคาเป็นไปตามมาตรฐานของอาหารเกาหลีค่ะ ร้านจะอยู่ชั้น 2 ของ เมกะบางนาค่ะ สาขาอื่นก็จะมีสุขุมวิท 31 สุขุมวิท 24 ค่ะ